Det skriver Børsen onsdag. Med hovedaktionær og adm. direktør Finn Mathiassen i spidsen vil aktionærerne som led i et generationsskifte sælge til enten en industriel køber eller en kapitalfond. En vigtig forudsætning er også, at en ny ejer kan gennemføre den lagte vækststrategi og vil bevare arbejdspladserne i Nordjylland. - Jeg kan ikke oplyse, hvad vi forventer at få for virksomheden. Men det er i hvert fald et trecifret millionbeløb, siger Finn Mathiassen, til Børsen. Finn Mathiassen selv ejer 25 pct. af Lyngsoe Systems, der har hovedsæde i Aars. Derudover ejer syv andre ledende medarbejdere hver ti pct. af aktierne, mens de sidste 5 pct. er fordelt på en række menige medarbejdere. Koncernen, der har datterselskaber i Tyskland, Rumænien, USA og Canada, beskæftiger 240 medarbejdere og omsætter for 250 mio. kr. med en eksportandel på 80-90 pct. Det største marked er Europa efterfulgt af USA.

Referat:
Den nordjyske softwarevirksomhed Lyngsoe Systems A/S er sat til salg. Ejerne er ledelsen og medarbejdere, som vil kunne skrive millionær på visitkortet, hvis en dansk eller udenlandsk køber vil give den rigtige pris.